Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szükséges. Ezen intézkedéseknek csak egy része olyan, amelyet az országgyûlési biztos az 1993. évi LIX. törvény
Paragraph Index: 36

szükséges. Ezen intézkedéseknek csak egy része olyan, amelyet az országgyûlési biztos az 1993. évi LIX. törvény keretei között ajánlhat, vagy kezdeményezhet (pl. jogalkotás), és azok is függvényei olyan döntéseknek, (pl. állami és helyi önkormányzati költségvetési, illetve helyi önkormányzati tulajdonosi döntések), amelyeket nem. Ezért azt kezdeményezte, hogy a miniszterelnök folytassa a megkezdett helyzetfeltárást, és intézkedjék az alkotmányos jogokkal kapcsolatos visszásságok orvoslására, beleértve a szükséges törvénymódosítások kezdeményezését, továbbá intézkedést a költségvetési források biztosítására. A második vizsgálat tapasztalatai alapján az egységes, átfogó megoldásból kiemelten kezdeményezte a jegyzõ mint hatóság és a saját önkormányzata mint tulajdonos és közszolgáltató közötti összeférhetetlenség rendezését (amit már többször, több jelentésben kezdeményeztek a korábbi biztosok és a jelenlegiek is). Megállapította, hogy a vízügyi, építésügyi hatósági feladatok ellátásához szükséges függetlenség (és szaktudás) megteremtése nélkül a vizsgálatban feltárt alkotmányos jogokkal kapcsolatos visszásságok nem szüntethetõk meg. Ezért felkérte a miniszterelnököt, hogy erre nézve is tegye meg a szükséges lépéseket. A korábbi, OBH 2852/1999. sz. ajánlás teljesítése, az intézkedések elõkészítése, a megkezdett tárcaközi munkabizottsági tevékenység mielõbbi folytatása érdekében jelentését a környezetvédelmi és vízügyi-, a belügy-, a pénzügy- , a földmûvelésügyi és vidékfejlesztési miniszternek közvetlenül is megküldte. Az új jelentést és az ajánlásokat a miniszterelnök elfogadta, és a belügyminisztert megbízta, hogy az érintett tárcákkal együttmûködve készítsen a jogi és pénzügyi szempontokat érvényesítõ javaslatot a probléma kezelésére. 3.3.2. Víz- és csatornaügyek, árvízkárokkal kapcsolatos panaszok A 2001. évi esõzésekbõl és árvizekbõl eredõ katasztrófahelyzet következtében a különbözõ hatóságoknál elhúzódó ügyek miatt 2002-ben is több településrõl érkeztek panaszok. A 2001. évi katasztrófakárok enyhítésére 2001-ben a Kormány kormányhatározattal rendezte a kárenyhítéseket. A panaszok a szabályozás sajátosságából eredtek, ezért a

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes